Dimash Qudaibergen
1994-ben született személyek Dalszerzők Kazak énekesek Élő személyek
Dimash Qudaibergen, polgári nevén Dinmuhammed Kanatuli Kudajbergen, művésznevén Dimash (; „Димаш”) (Aktöbe, 1994. május 24.–) kazak énekes, zeneszerző, multi-instrumentális zenész. Egyetemi képzésben részesült klasszikus és kortárs zenéből, valamint zeneszerzésből. Ismert kivételesen széles hangterjedelméről isː több, mint 7 oktávː G0-tól D8-ig, a basszustól a síphangokig (az átlagos ember hangterjedelme 2 oktáv).

Dimash tizenöt különböző nyelven adott elő dalokatː kazak anyanyelvén, orosz, mandarin, angol, francia, japán, kirgiz, német, olasz, örmény, spanyol, szerb, török és ukrán nyelven.

Noha 19 éves korában az Asztana Opera' állást ajánlott föl neki, ő úgy döntött, hogy karrierjét a kortárs zene területén folytatja, ötvözve a klasszikus elemeket és a hagyományos kazak zenét a popzenével. Dimash Jermek Szerkebajevet', Batirhan Sükenovot', Michael Jacksont, Celine Diont, Lara Fabiant, Luciano Pavarottit és Andrea Bocellit nevezte meg, akik zeneileg hatottak rá. Számos alkalommal kijelentette, hogy énekesként Kazahsztánt kívánja bemutatni a világnak.

2015-ben jelentős népszerűségre tett szert Kazahsztánban és más posztszovjet országokban, amikor a fehéroroszországi Vicebszkben megnyerte a Szlavjanszkij Bazar' nagydíját. Nemzetközi hírnevet Kínában szerzett, amikor meghívott versenyzőként részt vett a Hunan TV – közismert, profi énekeseknek 2013 óta évente megrendezett – Singer' (korábban I Am Singer) elnevezésű 2017. évi versenyén.

## Gyermek- és fiatalkora

### Családja, korai évek

Édesapja Kanat Kudajbergenuli Ajtbajev (kazakul: Қанат Құдайбергенұлы Айтбаев), édesanyja Szvetlana Jermekovna Tölemiszova / Ajtbajeva (kazakul: Светлана Ермековна Төлемісова / Айтбаева). Édesapja korábban az aktöbei régió kulturális fejlesztési tanácsát vezette, édesanyja az Aktöbei Filharmonikusok Társaságának szoprán énekesnője, az Aktöbei Társadalmi és Kulturális Fejlesztési Állandó Bizottság tagja (az Aktöbei Regionális Maszlihat képviselője) és az aktöbei Zsubanov területi filharmónia Szaz (Zene) gyermekstúdiójának művészeti vezetője. Dimash szülei mindketten a Kazahsztán Érdemes Művésze [Қазақстанның Еңбек Сіңірген Қайраткері] cím kitüntetettjei. Dimash-nak egy húga van, Rausan (sz.: 2001), aki az orvosi pályát választotta, és egy öccse, Manszur (Abilmanszur, sz.ː 2007), aki szintén zenész (zongorázik, gitározik, dobol) és zeneszerző.

Dimash a kazak hagyományokat követő, szüleivel és apai nagyszüleivel együtt élő, szorosan összetartó nagycsaládban nőtt föl. A nevelésében nagy szerepet játszottak a nagyszülei, különösen nagymamája, Miua Nizamutdinova, aki földrajz és biológia szakos tanári állását adta föl Dimash születése után, és aki fiatalabb korában énekelt. Nagyapja, Kudajbergen Ajtbajev dombrán játszott. Dimash szülei fontosnak tartották, hogy jól beszélje anyanyelvét, a kazakot, és hogy játsszon a hagyományos kazak hangszeren, a dombrán. Az ebben a zenei és kulturális környezetben felnövő Dimash-t már kisgyerek korában magával ragadta a zene. Szülei rendszeresen felléptek koncerteken, a nagyszülei pedig elvitték őt megnézni a műsort. Édesanyja később fölidézte: Dimash mindig is szerette a színpadot. „Emlékszem, hogy az előadás végén [...], amikor köszönetet nyilvánítottunk a közönségnek, Dimash fölszaladt hozzánk a színpadra, hogy együtt hajoljunk meg és köszönjük meg a tapsot.”

Kisgyermekként mindig arról álmodozott, hogy egyszer egy nagyszínpadon fog szerepelni. Mindig ezt játszotta, és rajzait is ez az álma szőtte átː hangszereket, mikrofont, színpadot rajzolgatott és önmagát fellépés közben; gyűjtötte és hallgatta a zenei kazettákat.

Színpadon első ízben kétévesen játszott egy kis epizódszerepet egy helyi színházi produkcióban, később pedig énekelt, zongorázott különböző helyszíneken. Ötéves korában énekelt először színpadon. Hatéves korában, 2000-ben zongora kategóriában megnyerte az Ajnalajin' (nemzetközi művészeti fesztivál gyerekeknek) versenyt. Tízéves korában különféle regionális rendezvényeken vett részt, műsorokat vezetett. Már az iskolában észrevették a tanárai, hogy nagyon motivált; tanulmányozta a nagy kazak költők és írók műveit. A verseket dalokká alakítva énekelte. Ő maga is írt verseket és zenét szerzett. Tinédzserként taekwondózott és úszott. Édesanyja emlékszik arra, milyen keményen gyakorolta hangterjedelmének bővítését, és hogy soha nem hagyott ki egyetlen énekórát sem az énekstúdióban, még akkor sem, amikor injekciót kapott. Édesanyja szerint az a képessége, hogy hosszú ideig ki tud tartani hangokat annak köszönhető, hogy gyerekkorától kezdve rendszeresen úszik.

## Pályafutása

### 2010–2014: Kezdeti sikerek

2010 és 2013 között számos énekversenyen vett részt, amelyek közül négy rangosabbat meg is nyert Kazahsztánban (Bajkonur Csodás Hangjai / Байқонырдың Әсем дауыстары, 2010 és Zsasz Kanat (Fiatal szárny), 2012), Jaltában (Vosztocsnij Bazar, 2012), és a kirgizisztáni Csolpon-Atában' (Mejkin Azija, 2013). 2013-ban meghívták, hogy vendégénekesként lépjen föl a török Türkçevizyon' gálaestjén Denizliben, Törökországban. Ugyanebben az időben mutatta be két későbbi slágerét a Körkemimet (Szépségem; kkː ) és a Umitilmasz künt (Felejthetetlen nap, kk: Ұмытылмас күн, en: Unforgettable Day), amiket saját maga komponált. A Körkemim dalszövegét apja írta, az Umitilmasz kün pedig Oral Bajszengir versén alapul. Qudaibergen három zenei videót rögzített, a Körkemim két változatát (2013, 2014) és a Daididaut (, 2014).

Tanulmányai ideje alatt is szerepelt nyilvános eseményeken, többek között egy, a pedagógusnap alkalmából tartott koncerten. 2014. december 30-án Dimash elnyerte a Darin állami ifjúsági díjat.

### 2015–2016: Szlavjanszkij Bazar, nemzetközi fellépések és az Umitilmasz kün turné

Érettségi után Dimash számos európai és ázsiai országban fellépett. Miután a Szlavjanszkij Bazar egyik szervezője látta őt Kazahsztánban élőben fellépni, 2015-ben meghívták, hogy vegyen részt a kiváló énekesek éves versenyén a fehéroroszországi Vicebszkben. Dimash a Daididau című kazak népdal, az orosz Opjaty metyel (Опять Метель / Megint hóvihar van) című dal és a Starmania rock opera S.O.S. d'un terrien en détresse (rövidenː S.O.S.) című betétdalának előadásával a maximális 180 pontból megszerzett 175 pontjával 2015. július 13-án megnyerte a verseny nagydíját. A verseny három napja alatt a zsűri és a közönség egyöntetű kedvencévé vált. Egyedi előadásmódjával széles körű elismerést vívott ki mind a zsűri, mind a nemzetközi média részéről. A zsűri azeri elnöke, Polad Bülbüloğlu' kijelentette, hogy Dimash hangja három az egyben: egy alacsony, egy közepes, valamint a ritka altino, és mindegyiket tökéletesen használja.

A Szlavjanszkij Bazar verseny megnyerését követően Dimash rendszeresen megjelent a kazak nemzeti TV műsoraiban és nyilvános rendezvényeken. Vendégszereplő volt a 2015-ös milánói világkiállításon; szerepelt a Kazak Kánság megalakulásának 550. évfordulója alkalmából Mangilik El (Мәңгілік ел / Örök haza) címmel rendezett színházi előadáson, a 2015. évi Eurázsia Nemzetközi Filmfesztiválon' Almatiban, valamint fellépett egy asztanai operaelőadáson, amelyen Hszi Csin-ping kínai elnök is részt vett.

2015 augusztusában jelentette meg második saját szerzeménye, az Umitilmasz kün (Felejthetetlen nap) című dal klipjét. 2015 októberében ő képviselte Kazahsztánt az Ázsiai és Csendes-óceáni Műsorszolgáltatók Szövetsége' (ABU) 2015-ös Dalfesztiválján' Isztambulban. A Daididau című dalt adta elő, amit álló ováció fogadott. Novemberben fellépett a Türk világ kulturális fővárosa' rendezvénysorozat záróünnepségén a türkmenisztáni Mary városában.

### 2017: Singer és sikerek Kínában

2017 elején Qudaibergen szerepelt a Hunan TV Singer 2017 (korábbanː I Am Singer) című műsorának ötödik évadában Hong Tao rendező ajánlásával, és szerződést írt alá a pekingi Black Gold Talenttel. 22 évesen ő volt a show történetének legfiatalabb, első nem kínai résztvevője, és „wildcard”, vagyis beugró versenyzőként a legnépszerűbb professzionális kínai énekesekkel versenyzett. Édesanyja később elmondtaː „Dimash remélte, hogy legalább a verseny középső szakaszig eljut”.

Az S.O.S. d'un terrien en détresse, az Opera 2 és az Adagio előadásaival megnyerte az 1., a 2. illetve a 6. fordulót. Végül bejutott a döntőbe, ahol a Kínában népszerű Sandy Lam' hongkongi énekesnő mögött alig lemaradva szorult a második helyre.

A Singer 2017 első fordulóját 2017. január 10-én vették föl, és 2017. január 21-én közvetítette a Hunan TV. Dimash az S.O.S. d'un terrien en détresse című dalt énekelte. Az előadását álló ováció fogadta, és toronymagasan megnyerte az 1. fordulót.

Megnyerte a 2. fordulót is Vitas' Opera 2 című dalának előadásával, és harmadik lett a 3. fordulóban a Queen The Show Must Go On című számával. A Hunan TV elnevezte a kazak-kínai együttműködés kulturális hídjának. A Singer 3. és 4. fordulójának felvételei között Almatiban fellépett a 2017. évi téli universiade január 29-ei megnyitó ünnepségén. Zarina Altinbajevával énekelte Sarah Brightman A Question of Honor című dalát. A 4. fordulóban először énekelt mandarin nyelvenː a Súlyos ősz (Late Autumn; kínaiul: 秋意 浓) című dalt adta elő, és ezzel 3. helyezést ért el. A 4. forduló közvetítése során bemutatták Dimash találkozását gyermekkori bálványával, Jackie Channal. A 6. fordulót Lara Fabian Adagio című dalának előadásával nyerte meg. Lara Fabiant annyira lenyűgőzte Dimash előadása, hogy hivatalos facebook oldalán gratulált neki.

A 7. fordulóban egyik gyermekkori álmát beteljesítve egy hagyományos kazak népdalt énekelt. Ehhez Asztanába repült, hogy az előadásához KazNUI-s diáktársaiból összetoborozza a hagyományos kazak hangszeres kíséretét. Bevezetésként az Adaj (Адай) című hagyományos küjt' játszotta dombrán, majd diáktársai kíséretével előadta a Daididaut. Harmadik helyen végzett. A Daididau előadása pozitív fogadtatást kapott, és felkeltette az érdeklődést a kazak zene és kultúra iránt Kínában. Később egy interjúban elmondta: ismét megbizonyosodott arról, hogy a zene nem ismer határokat. A 7. forduló után a Hunan TV egy dokumentumfilmet sugárzott, amiben Song Ke az Alibaba Planet – zenei platform, a kínai internet óriás, az Alibaba csoport tagja – vezérigazgatója azt mondta: „Nem tudom honnan jött. Kétségtelenül egy csodálatos énekes. Hangja a legkiválóbb, leglenyűgözőbb, amely képes túllépni nemeken, nyelveken és határokon. Ez a zene alapvető lényege. Ez a "sötét ló" váratlan meglepetés”.

A 10. fordulóban részben kínaiul előadott saját szerzeménye, a Felejthetetlen nap (Umitilmasz kün) néhány napon belül a Fresh Asia zenei lista csúcsára került. Április 5-én kiadta első kínai kislemezét a Kitörölhetetlen emlékek (Eternal Memories, kínaiul: 拿不走的记忆) című dalt, ami az Emlékek küzdelme (Battle of Memories kínaiul: 记忆大师) című film betétdala.

A Singer 12. fordulójából továbbjutott a döntőbe. Április 12-én kiadta a Go Go Power Rangers című kislemezét, ami a Power Rangers című film betétdala Kínában.

A Singer 2017 versenyben a második helyen végzett. A gálára egy újabb kazak dalt, az Adj nekem szerelmet (Маxаббат Бер Маған; Mahabbat ber magan) címűt választotta.

A Singer alatt különböző kínai tévéműsorokban szerepelt, köztük a Happy Campben (快乐大本营), My Boyfriend's A Superstar/Fan Fan Boyfriendben és a Come Sing with Meben (ahol a kiválasztott rajongók bálványukkal énekelhettek). Sok más fellépése is volt Kínában, többek között Sanghajban a Chinese Top Ten Music Awardson, ahol elnyerte első kínai díját, a Legjobb ázsiai énekes címet; Sencsenben a Top Chinese Music Awardson – amit a Grammy-díj ázsiai megfelelőjének tartanak – Oujang Nana zongorakíséretével előadta az Umitilmasz künt, és elnyerte a Legnépszerűbb nemzetközi énekes díjat. Fellépett a Selyemút gálán, amelyet Kazahsztán kínai nagykövetsége és Kína Kulturális Minisztériuma szervezett Pekingben.

A Singer 2017 utáni hazatérésekor Asztanában tömegek köszöntötték. A következő időszakban számos TV-műsorban és nyilvános eseményen szerepelt Kínában, Kazahsztánban és Franciaországban.

Franciaországi fellépései során szerepelt az S.O.S. előadásával a France 2 tévécsatorna népszerű Les Années Bonheur tévéműsorában. Jótékonysági fellépései voltak a párizsi és a cannes-i Global Gift gálákon (amelyre az alapítvány tiszteletbeli elnöke, Eva Longoria hívta meg); a Cannes-i Filmfesztiválon, valamint az UNESCO párizsi Ruhani Zsangiru gáláján.

2017\. június 27-én Asztanában Basztau (Бастау, Kezdet) címmel tartotta első nagyszabású szólókoncertjét. A háromórás koncerten a vendégénekesek között volt a kínai Terry Lin, Loreen, Sophie Ellis-Bextor és aktöbei tanáraː Marat Ajtimov. Duettet énekelt Majra Muhamedkizi' operaénekesnővel, Krisztina Orbakaitėval és szüleivelː Szvetlana Ajtbajevával és Kanat Ajtbajevvel. A Singer 2017-en előadott és a korábbi népszerű dalain kívül újakat is bemutatott: Zsuldizim (Жұлдызым, Csillagom), Kim eken (Кім екен, Nélküled), Szöz szongi (Сөз соңы, Utolsó szó) és Lejla (Лейла). A Basztau koncert jó fogadtatásban részesült, és a mintegy fős közönség megtöltötte az Asztana Arénát'.

Júliusban Kínában új dala jelent meg, az Ocean of Time (kínaiul: 时光·沧海), a Moonlight Blade videójáték főcímdala, amely később elnyerte a Hollywood Music in Media díjat. Ugyancsak júliusban a fehéroroszországi Vicebszkben – ahol a nemzetközi karrierje 2015-ben kezdődött – a Szlavjanszkij Bazar záróünnepségén énekelt, és számos dalt adott elő a 2017-es Eurázsia Nemzetközi Filmfesztivál közönségének és tiszteletbeli vendégeinekː Nicolas Cage-nek és Adrien Brodynak.

Szeptember 16-án az almati Gakku Szabadtéri Fesztivál főszereplőjeként fős tömeg előtt lépett fel. Korábban a legmagasabb hangja a Mariah Carey-ével egyenértékű G#7 volt a sípregiszterben. A Gakku Fesztiválon felülmúlta önmagát azzal, hogy az Umitilmasz kün alatt elérte a D8-at.

2017-ben Dimash barátja, a 2014-es szocsi olimpián érmes kazak műkorcsolyázó Denisz Ten a számára készített S.O.S. stúdiófelvételre átalakított programjával visszatért a versenysporthoz.

December 16-án Csangsában megkezdte D-Dinasty szólókoncert körútját.

### 2018ː Töretlen népszerűség Kínában, áttörés Oroszországban

Kínában számos fellépése volt: előadott a CCTV Tavasz Fesztivál (a kínai újév) gáláján Wu Muye és Maksim Mrvica zongoristák kíséretében, duettben a Grammy-díjas Wu Tonggal a kínai újévi gálán, vendégelőadóként a Singer 2018, az Egy Övezet Egy Út gálán, a Válassz nagy sztárt varietében, duettben Wang Lìvel a kínai Őszközép fesztiválon, decemberben a Miss World 2018 döntőjén, a Hajnani Nemzetközi Filmfesztiválon.

Májusban elkészítette első angol nyelvű klipjét, a Screaminget, amit szeptemberben az Idol Hits show-n mutatott be.

A Phanta City rövid videófilmben a főszereplőt alakította, és előadta az If I Never Breathe Again (Ha nem lélegzem többé) és a When You Believe (Ha hiszel) című dalokat.

2018-ban három szólókoncertet tartott: két D-Dynasty koncertet Fucsouban és Sencsenben, valamint Londonban a Kazahsztán Kultúrájának Napja keretében.

Májusban fellépett a 71. Cannes-i fesztiválon. Júliusban a fehéroroszországi Vicebszkben megrendezett Szlavjanszkij Bazar 2018-on zsűritagként és vendégelőadóként vett részt. Szeptemberben vendégként vett részt Szocsiban a fiatal popénekesek Novaja Volna (Új Hullám) nemzetközi versenyén, ahol először adta elő a Bűnös szenvedélyt (Gresnaja sztraszty), és a záróünnepségen az Adagiot. Ez meghozta számára az áttörést Oroszországbanː 2018 őszétől ott is többször lépett föl, köztük a központi NTV (НТВ) tévécsatornán és a Pesznya Goda (Az év dala) gálán Moszkvában.

### 2019: The World's Best az Egyesült Államokban és az Arnau szóló koncert

Részt vett a CBS The World's Best tehetségkutató versenyén, amelyben a hat oktávos ember és a világ legszélesebb hangtartományú embereként mutatták be az amerikai közönségnek. Az első körben az S.O.S.-t adta elő, a másodikban pedig az All by Myselfet. Az elődöntőben kilépett a versenyből, mert ekkor derült ki, hogy gyerekek, a 13 éves indiai zongoristaː Lydian Nadhaswaram és a 12 éves kazak énekesː Danelija Tulesova is résztvevői a versenynek. Dimash normáival nem fért össze, hogy gyerekekkel versenyezzen, annál inkább, hogy meghagyja a lehetőséget a fiatalabbak számára. Így, noha első helyen állt, Giazotto Adagióját már versenyen kívül adta elő.

Oroszországban, Moszkvában március 22-én és 23-án dupla koncertet adott. Vendégként szerepelt a szocsi Novaja Volna fesztiválon, főszereplője volt a kazanyi WorldSkills záróünnepségének. Szintén meghívott vendégként énekelt, Lara Fabiannal duettet is Igor Krutoj jubileumi gáláján Moszkvában. November 29-én megtartotta szentpétervári koncertjét, majd másnap Düsseldorfban lépett föl ismét vendégként. December 5-én elnyerte a Legjobb klasszikus zenei énekes és Az év felfedezettje díjat a Viktória orosz nemzeti zenei díjátadón, amit a Grammy-díj orosz megfelelőjének tartanak.

Kínában beválasztották a Super–Vocal zenei verseny-show zsűrijébe, és több fellépése is voltː részt vett a Tavasz Fesztivál gálaműsorában, a Singer 2019-en a Super-Vocal döntőseivel együtt adott elő egy Queen egyveleget; egyik főszereplő volt a Omej-hegyi Zenei Fesztiválon, ahol bőrig ázva is megtartotta a hat számból álló koncertjét; az ázsiai kultúra karneválján; a Jackie Chan Nemzetközi Akciófilmhét megnyitó ünnepségén; október 20-án a Selyemút Nemzetközi Filmfesztivál záró- és díjátadó ünnepségén; vendégszerepelt az Álarcos énekesben.

Június 13-án kiadta első, dupla albumát, az iD-t, ami a megjelenését követő 37 másodpercen belül platinalemez lett, az első órában pedig háromszoros platina.

Két héttel később, június 29-én az Arnau (kazak: Арнау; Ajánlás) címmel tartott második nagyszabású szólókoncertjén a kazak főváros Asztana Arénáját 40 000 ember töltötte meg. A koncert előtt nagyinterjút adott Dana Nurzsigitnek a Qazaqstan VT számára.

A fehéroroszországi Minszkben, az Európa-játékok megnyitó ünnepségén mutatta be új, Ogni Pietra (A kövek ereje; közismertebbenː Olimpico) című dalát.

2019\. október 26-án Igor Krutoj koncertjén vendégművészként szerepelt. A New York-i Barclays Centerbe' december 10-én már saját, Arnau Envoy koncertje vonzott teltházat.

November 19-én a 2019-es ABU TV Dalfesztiválon Tokióban Kazahsztán képviselőjeként az S.O.S.-t adta elő.

### 2020: Arnau turné és megjelenése az amerikai médiában

Február közepén megkezdte az Arnau európai koncertkörútját, azonban a koronavírus-járvány miatt márciusban meg kellett szakítania.

A kínai Tavasz Fesztivál január 25-én közvetített gálaműsorában Li Jükanggal egy híres hagyományos kínai operából, a Megrészegült hitvesből (新贵妃醉酒, Drunken Concubine) ismert történetet énekelte modernizált változatban. Két, 2020 elején megjelent film betétdalát neki adtákː az egyik az angolul Be Happy (kínaiul: 嗨皮一下) a Vanguard című filmben, a másik az Across Endless Dimensions, a Creators – The Past című film záródala. Júniusban került adásba a kínai CCTV-1 Örök Klasszikusok (经典咏流传, Everlasting Classics) című műsora, amelyben a Tang-dinasztia idején élt Csang Csiu-ling egy versét foglalta dalba. Augusztus 9-én kiadta az Ó, jaj, Hazám (Qairan Elim) című zenei videóját.

Májusban online élő közvetítésen keresztül a Tokyo Jazz Fesztivál keretében a Szamal taut és az S.O.S-t adta elő.

2020 júniusától a kazak Khabar TV dokumentumfilm-sorozatot indított Dimash Show felcímmel, aminek a 2020-ban készült öt részét 2021 nyarán Dimash a saját YouTube-csatornáján is megosztotta.

2020 júliusában megkezdte napi 24 órás adását a La Era Dimash argentin online rádió, ami 2022 októbere óta már az Antarktiszon is fogható.

Első kazak előadóként szerepelt az MTV hivatalos YouTube-csatornáján. Október 2. és december 18. között az MTV a Top 5 között rangsorolva közvetítette a kazak és angol nyelvű dalait, a Kevan Kenney műsorvezető által készített interjúkat pedig 2020 decembere és 2021 februárja között.

Novemberben interjút adott Arman Davletyarovnak az orosz Muz-TV számára. Ennek 2. részét Davletyarov csak másfél évvel később hozta nyilvánosságra.

December 3-án jelentette be online koncertjét, a Dimash Digital Show-t. Az online koncert bevételének egy részét egy nemzetközi karitatív szervezetnek ajánlotta föl.

### 2021: Dimash Digital Show online koncert és visszatérés Kínába

A világjárvány miatt 2020 tavaszán megszakított koncertkörútja óta az első, és online is első, Dimash Digital Show című koncertjére az egyik legismertebb streaming platformon került sor 2021. január 16-án, aminek elérhetőségét január 31-ig meghosszabbították. A show-n 140 fős nemzetközi csapat dolgozott. Ezen három új dalt mutatott beː az Ömir ötert (Өмір өтер; Az élet elmúlik), a Kieli Mekent (Киелі мекен; Az Ígéret földje) és a Be With Met (Légy velem). Az online koncerten elhangzott dalokat egyenként közzétetteː szeptember 10. és november 20. között folyamatosan, míg végül 2022. augusztus 19-én az utolsót is.

Január 17-én és 20-án fellépett a Testvérvárosok Nemzetközi Szervezete (Sister Cities International) Minden út a diplomáciához vezet (All Roads Lead to Diplomacy) elnevezésű online rendezvényén.

Február 19-én landolt a Mars felszínén az a 2020. július 30-án föllőtt Mars-járó, amin egy mikrocsipen Dimash neve is szerepel.

Január 31-én, közvetlenül a Dimash Digital Show ráadását követően hozta ki a Golden zenei videóját. A kazak hagyományos újév, a nauriz alkalmából március 21-én jelentette meg a Dimash Digital Show számai közül az elsőt, március 24-én, Kuat Sildebajev Szülőföld trilógiájának harmadik darabját, az Amanat címűt, április 30-án az online koncerten bemutatott Be With Me zenei videóját, illetve május 21-én saját klipjét az Across Endless Dimensions című számhoz.

Szeptembertől számos rendezvényen fordult meg Kínábanː a Selyemút Nemzetközi Filmfesztiválon, a Global Chinese Music Chartson, a Pekingi Nemzetközi Diák Filmfesztiválon, és részt vett a Shine! Super Brothers tévés műsorban és a Metropolitan Opera tenorjával, Yinxi Zhanggal a CCTV szilveszteri műsorában.

November 28-án az ismét online megrendezett, 20. Tokyo Jazz Fesztiválon első alkalommal énekelt japánulː Tamaki Kódzsi legendás, Ikanaide (いかないで, Ne menj el) című dalát. Ugyanezzel a dallal vett részt az ABU TV 2021-es Dalfesztiválján, amit a japán NHK World Japan tévécsatorna december 31-én sugárzott.

December 14-én a közösségi oldalain közzétette azt a Kínából küldött videóüzenetét a kazak nyelvről, amit az EL ARNA tévécsatorna anyanyelvről szóló sorozatának aznapi adásában is lejátszottak.

December 15-én a Khabar tévécsatorna Kazahsztán függetlenségének 30. évfordulójára készített műsorában levetítették a januári online koncerten bemutatott Ömir Öter című dalának új zenei videóját.

Január 15. és június 4. között folyamatosan a Top 5 között került be az MTV USA pénteki élő közvetítésébe. 2020 októberétől 2021 júniusáig 29 héten át öt legmagasabbra értékelt zenei videóját adta le az MTV USA Friday Livestream. Novemberben a Fly Away című dala a 4–6. helyen mozgott a Billboard Hot Trending Songs listáján.

### 2022ː Az Arnau turné befejezése, konferenciák, Stranger koncert

Március 25-én Dubajban megtartotta a világjárvány óta első koncertjét, és a 2020 tavaszáról elhalasztott koncertjei közül kettőtː április 9-én a düsseldorfit és április 16-án a prágait.

Május 20-án és 21-én Münchenben előadott és pódiumbeszélgetésen vett részt a Digital Life Design konferencián, amire Ralph Simon meghívására érkezett. November 18-án az indiai Mumbaiban vett részt és adott elő a TEDxGateway konferencián.

A Világ- és Tradicionális Vallások vezetőinek szeptember 14–15-én Nur-Szultanban tartott VII. konferenciáján találkozott a konferencia két meghatározó személyiségével, Ferenc pápával és Ahmad et-Tajjeb főimámmal. A konferencia gálakoncertjén mutatta be három évig érlelt szerzeményét, a The Story of One Sky-t (Történet a közös égboltról). Fölszólalt a december 20–21-én Asztanában megrendezett első Közép-Ázsiai Médiafórumon.

Szeptember 23-án teltházas új, nagyszabású koncertet adott Almatiban Stanger címmel. A másnap tartott közönségtalálkozót a The Story of One Sky megfilmesített változatának bemutatójával zárta.

Kiadott további két új zenei videótː május 24-én az Okay-t, ami két nap alatt a Billboard 8. helyére került, majd augusztus 26-án saját szerzeményét, a Zhalynt (Lángoló tűz).

### 2023ː Stranger turné, Kína, Virtuózok V4+

Januárban közzétette az almati koncertjén bemutatott spanyol nyelvű saját szerzeménye, az El amor en ti (Benned a szeretet) felvételét, április 8-án adta ki az öccsének, Abilmanszurnak szintén az almati koncerten bemutatott szerzeménye, a Together (Együtt) zenei videóját, a születésnapján pedig saját szerzeménye, az Ömir (Élet) klipjét.

A Stranger koncertkörútjának 2023-as állomásai április 29-én Jereván, május 6-án Antalya, június 24-én Kuala Lumpur voltak. Hongkongi koncertjének időpontját annak emlékére választotta, hogy hét évvel korábban december 23-án lépett először Kína földjére, a Singer 17 leendő versenyzőjeként.

Kínában január 21-én megjelent a kínai Tavasz Fesztivál műsorában, január 27-től zsűritagként vett részt a Sanghaji Együttműködési Szervezet (SCO) filmfesztiválján. Részt vett a szeptember 7. és 9. között Vuhsziban tartott Kínai Nemzetközi Intellektuális Kommunikációs Fórumon (年中国国际智能传播论坛; International Intelligent Communication Forum), 20-án Csengtuban a Golden Panda Awards díjátadó gálán, ahol a záróünnepségen Wei Wei oldalán a Join Hands (Fogjunk össze), 27-én Fucsouban a 10. Selyemút Nemzetközi Filmfesztiválon Tia Rayjel az ikonikus Jázmin, 29-én az Őszközép Fesztiválon Tan Weiweijel a Barátság a távolból is (Thousands of Miles, a Common Dream) című dalt énekelte. Október 5-én a CCTV-1 Kultúra és Harmónia programja keretében kétféle stílusban adta elő a Dudaraj című kazak népdalt, 21-én Makaón a Popular Movie Greater Bay Area gálakoncerten a számára 2017-ben írt első kínai nyelvű dalt, a Kitörölhetetlen emlékek (Eternal Memories) című dalt. December 16-án ismét részt vett a Hajnani Nemzetközi Filmfesztiválon. Október 17-én a Weibón jelent meg egy mesterséges intelligenciával készült interjúja.

Több kitüntetésben részesültː március 10-én hazájában a Tiketon az Év kazak előadója és az Év könnyűzeni koncertje kategóriákban tartotta a legjobbnak, június 22-én Kuala Lumpurban a malajziai Városi Egyetem az előadóművészetét díjazta, október 24-én a Kazahsztán népművésze címben részesült, december 3-án Belgrádban ismét magas kitüntetést, a Braća Karić Alapítvány díját vehette át.

December 1-én jelentette be, hogy jövő évi első Stranger koncertjét május 4-én Budapesten tartja. December 9-én a budapesti Operaházban találkozott Plácido Domingóval, a Virtuózok V4+ magyar tehetségkutató verseny zsűrijének elnökével, és nyilvánossá vált, hogy zsűritagként részt vesz a 2023-as versenyen. Másnap interjút adott a Virtuózoknak. Budapesten kipróbálta a Bogányi-zongorát, és duettet énekelt Plácido Domingóval, Bizet Gyöngyhalászok című operájának első felvonásából Zurga és Nadir kettősét (Au fond du Temple Saint).

## Hangterjedelem és stílus

Dimash a legtöbb énekes közül kiemelkedik széles hangterjedelmével, amit a nemzetközi ismertsége óta 5-ről több mint 7 oktávra bővített, lefelé.

Több zenei műfajban énekel. Fő műfaja a klasszikus crossover, de otthonos a klasszikus zenében (bel canto), a popzenében, játszik és énekel népzenét, népdalokat, világzenét. Számos műfaj zenei elemeit, énekstílusát és technikáit használja, beleértve a jazzt, a rockot (pl. sikítás), a R&B-t, a zenés színházat és a rapet is.

## Egyéb tevékenységek

### Kiállása a béke mellett

Dimash minden alkalmat megragad, hogy kiálljon a béke mellettː közösségi oldalain, saját szerzeményeiben, interjúkban, koncertjein, közönségtalálkozón, nemzetközi fórumokon.

### Tehetségkutató versenyek

Kezdeményezője a gyerekeknek 2018 óta évente megrendezett Baqytty Bala kazak tehetségkutató versenynek. Zsűritagként részt vett a kazak Bala Dauiszi, a kínai Super–Vocal, az orosz Szlavjanszkij Bazar és Novaja Volna, valamint a 2023. évi magyar Virtuózok V4+ tehetségkutató versenyen.

### Modellkedés

Modellt állt divatcégek valamint életmód- és divatmagazinok számára. Szerepelt a Men's Health, a Southern Metropolis, az Easy, a L’Officiel Hommes, az Ivyplume, a Chic, a Chic Teen, az Elle és az Esquire magazin címlapján, más magazinok fotósorozatot közöltek róla, köztük a Cosmopolitan és az OnlyLady, valamint divatvideókat is készítettek vele pl. az Elle Shop és a Cosmopolitan.

Ismertségével élt már a reklámszakma isː ásványvíztől a telefonig, órától az autóig, divatcégektől a postáig több nagyvállalat reklámarca lett és bemutatóikon szerepelt.

### Színészi alakítások

Színészként szerepelt számos kínai és orosz tévés produkcióban, illetve saját zenei videóiban.

## Díjak és elismerések

## Diszkográfia

## Filmográfia

## Jótékonysági tevékenysége

2015-ben jótékonysági koncertet adott Szívtől szívhez címmel a kazahsztáni Atirauban, hogy nélkülözhetetlen orvosi kezelésben részesülhessen egy ötéves kislány. Az eseményhez a kazak popénekes, Doszamzsan Tanatarov is csatlakozott.

Szintén 2015-ben jótékonysági előadásokat tartott a Nagy Jótékonysági Bál keretében több kazahsztáni városban, Simkentben, Kizilordában és Oralban. Az eseményeket az Alpamisz Sarimov Alapítvány szervezte, és a bevételt hallás- és beszédsérült gyermekeknek adományozták.

Szülővárosában, Aktöbében tartott 2016-os Umitilmasz kün című koncertjének teljes bevételét egy regionális jótékonysági szervezetnek adományozta. A befolyt összeggel hét rászoruló családot láttak el vízzel, közművet építettek, orvosi ellátást és ruházatot biztosítottak számukra. A kerekesszékre szoruló lakos közlekedését rámpa fölállításával akadálymentesítették.

Jótékonysági fellépést tartott a Kazak Hóleopárd Alapítvány megnyitó gáláján, amelynek célja a veszélyeztetett populáció megmentése és természetes élőhelyének megőrzése védett területek létrehozásával.

2017-ben, néhány nappal a Basztau koncertje előtt meglátogatta az asztanai S.O.S. Gyermekfalut, hogy meghívja a gyerekeket a show-jára. Időt szánt arra is, hogy beszéljen a gyerekekkel arról, higgyenek magukban és kövessék álmaikat. A capella énekelt is nekik.

Egy dedikált dombrát adományozott a kínai jótékonysági szervezet, a Smile Angel Alapítvány aukciójára, amelynek célja a farkastorokkal (más néven szájpadhasadékkal) született gyermekek segítése.

Ingyenes koncertet adott időskorúaknak egy idősotthonban a kazahsztáni Oralban.

A nagy-britanniai Kazahsztán Kultúrájának Napjai keretében 2018. november 19-én adott londoni szólókoncertjének teljes bevételét a kazahsztáni fiatal tehetségek támogatására és a fiatalok rangos nemzetközi versenyeken való részvételének támogatására fordították.

A 2019-es sanghaji kisállat-örökbefogadási nap keretén belül támogatója lett a A szeretet – menedék kezdeményezésnek, amelynek célja a kóbor állatok iránti tudatosság, felelősségvállalás (gondozás, etetés stb.) javítása és az örökbefogadás fokozása volt.

25\. születésnapján szülővárosában, Aktöbében meglátogatta az időskorúak és a fogyatékkal élők gondozási otthonát. Mivel kisiskolás kora óta ez hagyomány volt nála, a születésnapján ajándékokat vitt, és együtt töltött egy kis időt az ott lakókkal. Énekelt is nekik a capella.

Néhány nappal a 2019. június 29-én tartott Arnau koncertje előtt robbanások rázták meg a kazahsztáni Arisz' város környékét. A koncert bevételének egy részét felajánlotta az áldozatok megsegítésére.

Amikor 2019-ben a Kazanyban rendezett WorldSkills keretében lépett fel, meglátogatta egy súlyosan beteg rajongóját a helyi gyermekápolási intézetben, aki azt tervezte, hogy megnézi Dimash előadását, de nem tudott elmenni rá. Meghívta őt a következő koncertjére, de a 21 éves lány Dimash 2020. február 20-án tartott kazanyi koncertje előtt nem sokkal meghalt. Dimash ezen a koncertjén az ő emlékének ajánlva énekelte az S.O.S. című számát.

A 2020-as koronavírus-járvány idején Dimash 102 rászoruló családot látott el öt tonna élelmiszerrel a kazahsztáni Nur-Szultanban és Aktöbében.

A 2023 februári közel-keleti földrengés áldozatainak megsegítésére fölajánlotta a Stranger turné bevételeinek egy részét.

## Magyar oldalakon

2020 novemberében a zene.hu portál cikksorozatot indított Dimash munkásságáról, majd az Esztergom és vidéke kulturális folyóirat mutatta be. Ez utóbbi két írás frissített és bővített változatát, továbbá beszámolót a 2022-es almati koncertjéről valamint egy zenei videójának rejtelmeit föltáró elemzést a Parlando jelentette meg, de a Papageno is hírt adott róla.